**สรุปผลการประชุม ก.อบต.**

**ครั้งที่ 4/๒๕66**

**เมื่อวันที่ 27 เมษายน 2566 เวลา 14.30 น.**

………………………..

1. แก้ไขเพิ่มเติมประกาศ ก.อบต. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย (ฉบับที่ ๔) พ.ศ. ....

- เห็นชอบให้แก้ไขเพิ่มเติมประกาศ ก.อบต. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย (ฉบับที่ ๔) พ.ศ. ....

2. แก้ไขมาตรฐานทั่วไปเกี่ยวกับการให้ออกจากราชการ พ.ศ. 2558 และมาตรฐานทั่วไปเกี่ยวกับสิทธิการอุทธรณ์ และการพิจารณาอุทธรณ์และการร้องทุกข์ พ.ศ. 2558 ให้สอดคล้องกับกฎหมายประกอบรัฐธรรมนูญว่าด้วยการป้องกันและปราบปรามการทุจริต

- เพื่อให้การพิจารณาในเรื่องนี้เป็นด้วยความรอบคอบ และมีมาตรฐานเช่นเดียวกับข้าราชการพลเรือน   
จึงให้ฝ่ายเลขานุการสอบถามไปยังสำนักงาน ก.พ. ว่า ปัจจุบันได้มีการกำหนดหลักเกณฑ์และเงื่อนไขเกี่ยวกับ  
การสั่งให้ข้าราชการพลเรือนหยุดปฏิบัติหน้าที่และการสั่งข้าราชการพลเรือนพ้นจากตำแหน่ง เพื่อให้สอดคล้องกับมาตรา 93 ประกอบมาตรา 81 แห่งพระราชบัญญัติประกอบรัฐธรรมนูญว่าด้วยการป้องกัน และปราบปรามการทุจริต พ.ศ. 2561 หรือไม่ รวมทั้งมีแนวทางปฏิบัติในกรณีดังกล่าวอย่างไร แล้วนำมาประกอบการพิจารณาอีกครั้งหนึ่ง

3. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น จำนวน 2 ราย ดังนี้

1. จ่าสิบเอก ยุทธพงษ์ สืบใจถา

2. นายวัชรนนท์ แก้วอุดม

4. การโอนพนักงานส่วนตำบลกรณีมีเหตุผลความจำเป็น

- มีมติพิจารณาไม่รับเรื่องดังกล่าวไว้พิจารณา

.........................................................................